En middelsstor, brun sommerfugl. Forvingens ytterkant er en tanke innbuktet. Undersiden er mørkbrun med en stor, oransje-kantet øyeflekk ved spissen av forvingen og to store øyeflekker på bakvingen. Oversiden er tilsynelatende ensfarget brun, men hos hannen finnes det to ulike typer overflatestrukturer på skjellene som gir opphav til to forskjellige strukturfarger, avhengig av hvilken vinkel man ser sommerfuglen fra.